Suomen surkein kuski

Suomen surkein kuski on syksyllä 2012 alkanut suomalainen viihdeohjelma, jossa etsitään ohjelman nimen mukaisesti Suomen surkeinta kuskia. Ohjelman edetessä jakson paras kuski putoaa kilpailusta pois ja lopulta selviää kuka oli kauden huonoin kuski. Ohjelmaa on vuoteen 2022 mennessä esitetty kahdeksan tuotantokauden ajan.

Ohjelma perustuu Britain's Worst Driver -formaattiin. Suomessa Sub-kanava on aiemmin esittänyt myös formaatin ruotsalaisversiota Ruotsin huonoimmat kuskit (Sveriges värsta bilförare).

Ensimmäinen tuotantokausi 

Sarjan ensimmäinen tuotantokausi esitettiin MTV Max -maksukanavalla 18. syyskuuta – 4. joulukuuta 2012. Jaksot nähtiin uusintoina Subilla 8. tammikuuta 2013 alkaen. MTV3 esitti ensimmäisen kauden uusintana 2. toukokuuta 2013 alkaen.

Kilpailijat 

 Timo hylättiin sarjan viidennessä osassa, sillä ohjelman tuomariston mielestä ohjelmassa olevista tehtävistä ei ollut Timolle hyötyä. Timo hallitsi autoa hyvin, mutta toistuvan ylinopeudella ajamisen vuoksi tuomaristo kehotti Timoa ottamaan yhteyttä liikennepsykologiin.
 Yhdeksännessä jaksossa pudonnut Eevi voitti ohjelmassa pääpalkintona olleen formulamatkan.

Jaksot 

1 Katsojamäärä televisiossa ensiesityspäivänä

Toinen tuotantokausi 

Sarjan toisen tuotantokauden kilpailijahaku alkoi 26. helmikuuta 2013. Toinen tuotantokausi kuvattiin kesän 2013 aikana ja sen esittäminen alkoi MTV3-kanavalla 20. tammikuuta 2014.

Kilpailijat 

 Kauden 7. jaksossa pudonnut Niko voitti kauden pääpalkinnon, formulamatkan.
 Kaksiosaisen finaalin ensimmäisessä osassa ohjelmasta pääsi pois Jenni.

Jaksot 

1 Katsojamäärä televisiossa ensiesityspäivänä

Kolmas tuotantokausi 

Kesällä 2014 kuvatun kolmannen tuotantokauden kilpailijahaku alkoi 17. maaliskuuta 2014. Kolmas kausi alkoi 19. tammikuuta 2015 MTV3-kanavalla.

Kilpailijat 

 Neljännessä jaksossa nähty vesitankkitehtävä jouduttiin keskeyttämään, koska Janette ajoi päin betoniseinää. Kolari oli siihen mennessä ohjelman historian pahin.
 Yhdeksännessä jaksossa Kirsti poistettiin ohjelmasta, sillä tuomariston mielestä hänen ajotaitonsa eivät riittäneet tehtävien turvalliseen suorittamiseen. Ohjelman tuotanto kustansi Kirstille ajotunteja ja hän suoritti ohjelman kuvausten päätteeksi niin sanotun inssiajon kolmannella yrittämällä.
 11. jakson finaalissa Janette palkittiin ohjelman kehittyneimpänä kuskina.

Jaksot 

1 Katsojamäärä televisiossa ensiesityspäivänä

Neljäs tuotantokausi 

Kilpailijahaku ohjelman kevättalvella 2016 kuvatulle neljännelle tuotantokaudelle alkoi 2. joulukuuta 2015. Neljäs kausi alkoi MTV3-kanavalla 21. helmikuuta 2017.

Kauden seitsemän ensimmäisen jakson tehtävät kuvattiin Ukkohallassa, jonka jälkeen tehtävien kuvaukset siirtyivät Etelä-Suomeen.

Kilpailijat 

 Viidennessä jaksossa Marjatta ei osallistunut tehtäviin, hänen jouduttua Jussi Pohjosen tukiopetukseen vaihteiden käytöstä.
 11. jakson finaalissa Ida palkittiin ohjelman kehittyneimpänä kuljettajana.

Jaksot 

1 Katsojamäärä televisiossa ensiesityspäivänä

Viides tuotantokausi 
Kilpailijahaku ohjelman viidennelle tuotantokaudelle alkoi 21. kesäkuuta 2017. Kaudella uutena juontajana aloitti Eero Ettala.

Kilpailijat 

 Finaalin ensimmäisestä osiosta putosi Janne.
 Finaalijaksossa Laura palkittiin kauden kehittyneimpänä kuljettajana.

Jaksot 

1 Katsojamäärä televisiossa ensiesityspäivänä

Kuudes tuotantokausi 
Ohjelman kuudennen tuotantokauden osallistujahaku alkoi 3. joulukuuta 2018. Kuudes kausi alkoi MTV3-kanavalla 29. lokakuuta 2019

Kilpailijat 

 Finaalin ensimmäisen osion jälkeen kolmanneksi sijoittui Raisa.
 Finaalijaksossa Minna palkittiin kauden kehittyneimpänä kuljettajana.

Jaksot 

1 Katsojamäärä televisiossa ensiesityspäivänä

Seitsemäs tuotantokausi 
Ohjelman seitsemännen tuotantokauden osallistujahaku alkoi 23. joulukuuta 2019. Toukokuussa 2020 julkistettiin kuitenkin tieto, että ohjelman seuraavalla kaudella kilpailee ohjelmassa aiemmin nähtyjä kuskeja. Kilpailijoita on mukana kaikilta kuudelta aiemmalta tuotantokaudelta, muun muassa ensimmäisen kauden surkeimmaksi kuskiksi valittu Tiina.

Kilpailijat 

 Finaalin ensimmäisen osion jälkeen kolmanneksi sijoittui Anna-Sofia.
 Finaalijaksossa Nona palkittiin kauden kehittyneimpänä kuljettajana.

Jaksot 

1 Katsojamäärä televisiossa ensiesityspäivänä

Kahdeksas tuotantokausi 
Ohjelman kahdeksannen tuotantokauden esittäminen alkaa 21. maaliskuuta 2022. Kaudella on kymmenen kilpailijaa, joiden lisäksi erilaisissa tehtävissä heitä haastavat julkisuuden henkilöt.

Kilpailijat 

 Finaalijaksossa Ansku palkittiin kauden kehittyneimpänä kuljettajana.

Jaksot 

1 Katsojamäärä televisiossa ensiesityspäivänä

Yhdeksäs tuotantokausi 
MTV tiedotti marraskuussa 2022 ohjelman yhdeksännen tuotantokauden alkavan loppukeväästä 2023, mutta kautta ei kuitenkaan toistaiseksi ole esitetty.

Juontaja ja tuomarit

Juontaja 
 Juuso Mäkilähde (2012–2017)
 Eero Ettala (2018–)

Tuomarit 
Ensimmäisellä  tuotantokaudella kilpailun tuomareina toimivat rata-autoilija Emma Kimiläinen, vanhempi konstaapeli Sari Nuolikoski sekä ajo-opettaja, entinen poliisi Jussi Pohjonen. Toisella kaudella Nuolikoski ja Pohjonen jatkoivat tuomareina ja Kimiläisen korvasi rallin päävalmentajana, kartanlukijana sekä ajokouluttajana toiminut Tuomo Nikkola. Kimiläinen vieraili tuomarina toisen kauden kahdeksannessa jaksossa sekä kolmannen kauden seitsemännessä jaksossa. Kahdeksannella kaudella Kimiläinen palaa ohjelman tuomariksi Jussi Pohjosen jäätyä pois.

 Emma Kimiläinen (2012, 2022–)
 Sari Nuolikoski (2012–)
 Jussi Pohjonen (2012–2020)
 Tuomo Nikkola (2014–)

Lähteet

Aiheesta muualla 
Suomen surkein kuski mtv-palvelussa

2010-luvun suomalaiset tositelevisiosarjat
2020-luvun televisiosarjat
MTV3:n televisio-ohjelmat
Subin televisio-ohjelmat